عبد المجید ثانی

عبد المجید ثانی (ترکی زبان میں:Abdülmecit، پیدائش: 29 مئی 1868ء – انتقال: 23 اگست 1944ء) آل عثمان کے اور دنیا بھر میں مسلمانوں کے آخری خلیفہ تھے جنہیں سلطنت عثمانیہ کے خاتمے کے بعد خاندان کا سربراہ منتخب کیا گیا۔ 3 مارچ 1924ء کو ترک جمہوریہ کی جانب سے خلافت کے خاتمے کے اعلان کے ساتھ ہی ان کا عہدۂ خلافت بھی ختم ہو گیا۔ وہ 19 نومبر 1922ء سے 3 مارچ 1924ء تک خلیفۃ المؤمنین رہے۔

یکم نومبر 1922ء کو آخری عثمانی سلطان محمد ششم کو اقتدار سے بے دخل کرنے کے بعد 19 نومبر کو انقرہ میں ترک قومی مجلس نے انہیں نیا خلیفہ بنایا۔ بعد ازاں مارچ 1924ء میں خلافت کے عہدے کے خاتمے کے بعد انہیں بھی اپنے پیشرو کی طرح اہل خانہ کے ہمراہ ملک بدر کر دیا گیا۔

ان کی اکلوتی صاحبزادی شہزادی خدیجہ خیریہ عائشہ در شہوار آخری نظامِ حیدرآباد نواب میر عثمان علی خان کے بیٹے اعظم جاہ کے عقد میں دی گئی تھیں۔

عبد المجید ثانی 23 اگست 1944ء کو پیرس، فرانس میں واقع اپنی رہائش گاہ میں انتقال کر گئے۔ انہیں مدینہ منورہ، سعودی عرب میں سپرد خاک کیا گیا۔

متعلقہ مضامین 
 عبد المجید اول

1868ء کی پیدائشیں
1944ء کی وفیات
انیسویں صدی کی عثمانی شخصیات
انیسویں صدی کے خلفاء
انیسویں صدی کے عثمانی سلطان
بشکطاش کی شخصیات
بیسویں صدی کے ترکی مصور
بیسویں صدی کے خلفاء
بیسویں صدی کے عثمانی سلطان
خلافت عثمانیہ
سلاطین عثمانیہ
سلطنت عثمانیہ کے ترک
عثمانی تاج و تخت کے مدعیان
عثمانی جلاوطن
عثمانی مصور
عثمانیہ خاندان
ظاہری ورثاء جو کبھی تخت نشین نہیں ہوئے
بیسویں صدی کے سلطنت عثمانیہ کےمصور
ترک مسلمان
ویکی ڈیٹا سے مطابقت رکھنے والی مختصر تفصیل